ምክር ቤቱ 417 የኢትዮጵያ ደረጃዎችን አፀደቀ
አዲስ አበባ ፣ ጥቅምት 21/ 2006(ዋኢማ)- ብሔራዊ የደረጃዎች ምክር ቤት 417 የኢትዮጵያ ደረጃዎችን እንዳጸደቀ የኢትዮጵያ የደረጃዎች ኤጀንሲ አስታወቀ።የኤጀንሲው የኮሙዩኒኬሽንና ህዝብ ግንኙነት አገልግሎት ኃላፊ አቶ ዳንኤል ዘነበ ለዋልታ እንደገለጹት ከፀደቁት ደረጃዎች ውስጥ 195ቱ አዲስ ናቸው።የተቀሩት 157 ደረጃዎች በክለሳ የተዘጋጁ እንዲሁም 65ቱ ነባር ደረጃዎች መሆናቸውንም ተናግረዋል።ግብርናና የምግብ ዘርፍ፤  እንዲሁም ኬሚካልና የኬሚካል ውጤቶች ደረጃው ከጸደቀላቸው ዘርፎች መካከል ዋና ዋናዎቹ እንደሆኑ ሃላፊው አስድተዋል።እንደ እሳቸው ገለጻ የፀደቁት ደረጃዎች በዕድገትና ትራንስፎርሜሽን ዕቅድ ውስጥ ከተቀመጡት የትኩረት አቅጣጫዎች ጋር የተገናዘቡ ናቸው።የቴክኖሎጂ ሽግግርን በማፋጠን የወጪ ምርቶቻችን በዓለም አቀፍ ገበያ ብቁ ተወዳዳሪ እንዲሆኑ የሚያስችል እንደሆነ መናገራቸውንም ዋልታ ኢንፎርሜሽን ማዕከል ዘግቧል።